Hier is die wenner van die Ouma- en Oupadag-skaapwolpantoffels(Foto: Slaapstad) ŉ Ouma en ŉ oupa is darem twee lekker mense om in jou lewe te hê. Hulle het altyd ŉ oor om na jou te luister, ŉ skoot waarop jy kan sit, wyse raad om jou te help en daar is gewoonlik ŉ laai waar mens enige tyd lekkergoed kan kry. Dis ŉ groot bederf om ŉ ouma en ŉ oupa te hê en Slaapstad wou graag ŉ gelukkige Maroela-ouma en -oupa vanjaar bederf met die lekkerste paar skaapwolpantoffels vir Ouma en Oupadag op 12 September. Baie geluk aan Nicolene Vorster van Klerksdorp in Noordwes wat dié spesiale prys gewen het. “My kinders se ouma en oupa is dierbaar en liefdevol. Hulle sal enige iets vir hulle kleinkinders doen. Niks is ooit te veel gevra nie. Ouma bak graag koekies saam met hulle en oupa, ŉ boer in murg en been, leer die kleinseun van jag en boer. Dis ongelooflik om die liefde tussen ouma, oupa en kleinkinders te kan sien en beleef.” Slaapstad laat jou ontspan en uitspan met lekker gemaklike skaapwolpantoffels. Bly warm en snoesig in Slaapstad se wye reeks skaapwolpantoffels wat beskikbaar is in verskillende style en groottes! (Foto: Slaapstad) Slaapstad se pantoffels is gemaak van 100% wol met egte suede bo en EVA-sole om bykomende gemak te verseker. Die pantoffels is geskik vir mans en dames. Hulle is trots daarop om wolpantoffels van goeie gehalte te verskaf wat met spesiale sorg en kundigheid gemaak is waarmee kliënte werklik tevrede is. Slaapstad-pantoffels is ŉ trots Suid-Afrikaanse produk. Daar is drie tipes wolpantoffels vir mans en dames in drie kleure (grys, karamel en sjokolade) beskikbaar. Jy kan boonop Slaapstad-geskenkbewyse aanlyn koop vir enige spesiale geleentheid. Vir meer inligting en om jou bestelling te plaas besoek Slaapstad hier: Webwerf: https://slaapstad.co.za/ Facebook: https://www.facebook.com/Slaapstadct Instagram: https://www.instagram.com/slaapstad_ct/?hl=en